OpenLLM-France/wikimedia huggingface dataset:
# Giuseppe Sartore

Giuseppe Sartore (Val di Nizza, Pavia, Llombardia, 31 de març de 1937 – Godiasco, 30 de maig de 1995) va ser un ciclista italià, que fou professional entre 1960 i 1968. En el seu palmarès destaca una victòria d'etapa al Giro d'Itàlia de 1962.

## Palmarès

* 1959
** 1r a la Targa d'Oro Città di Legnano
* 1962
** Vencedor d'una etapa al Giro d'Itàlia
* 1963
** Vencedor d'una etapa al Tour de Romandia

### Resultats al Giro d'Itàlia

* 1960. 19è de la classificació general
* 1961. 78è de la classificació general
* 1962. 25è de la classificació general. Vencedor d'una etapa
* 1963. 30è de la classificació general
* 1964. 47è de la classificació general
* 1965. 39è de la classificació general
* 1966. 69è de la classificació general

### Resultats al Tour de França

* 1962. 71è de la classificació general
* 1963. Abandona (16a etapa)

### Resultats a la Volta a Espanya

* 1962. Abandona

## Referències

* ↑ «SARTORE Giuseppe». [Consulta: 5 desembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Giuseppe SARTORE» (en italià). [Consulta: 5 desembre 2022].

## Enllaços externs

* Fitxa a museociclismo.it
* Fitxa a cyclebase.nl
* Fitxa a sitiodeciclismo.net
# Giuseppe Santhià

Giuseppe Santhià (Cavaglià, província de Biella, 19 de gener de 1886 – febrer 1978) va ser un ciclista italià que fou professional entre 1909 i 1923. En el seu palmarès destaquen tres victòries d'etapa al Giro d'Itàlia, una el 1911, edició que finalitzà en quarta posició, i dues el 1913.

## Palmarès

* 1911
** Vencedor d'una etapa al Giro d'Itàlia
* 1912
** 1r a La Spezia-Salsomaggiore-La Spezia
* 1913
** Vencedor de 2 etapes al Giro d'Itàlia
* 1914
** 1r al Giro del Piemont

### Resultats al Giro d'Itàlia

* 1911. 4t de la classificació general. Vencedor d'una etapa
* 1912. Abandona
* 1913. Abandona. Vencedor de 2 etapes
* 1919. Abandona
* 1921. 15è de la classificació general

### Resultats al Tour de França

* 1914. Abandona (4a etapa)
* 1922. 15è de la classificació general
* 1923. Abandona (6a etapa)

## Referències

* ↑ «SANTHIA Giuseppe». [Consulta: 14 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Giuseppe SANTHIA'» (en italià). [Consulta: 14 novembre 2022].

## Enllaços externs

* Fitxa de Giuseppe Santhià a sitiodeciclismo.net
# Governador de Svalbard

El Governador de Svalbard (en noruec: Sysselmesteren på Svalbard) representa el Govern Noruec en l'exercici de la seva sobirania sobre l'arxipèlag de Svalbard.
La posició reporta al Ministeri de Justícia de Noruega, però manté tots els interessos noruecs a la zona, incloent la protecció del medi ambient, l'aplicació de la llei, la representació, la mediació i la matèria civil, com el matrimoni, el divorci. Una part important de la posició és mantenir bones relacions de treball amb la comunitat russa a Barentsburg.
Amb aquesta finalitat, l'organització del governador consisteix en:
* Una secció de personal amb intèrprets que parlen rus i assessors en matèria legal, turisme, etc.
* Una secció per fer complir la llei
* Una secció de protecció del medi ambient
* Una secció administrativa, incloent l'arxivat, la gestió financera i de suport d'TI
L'oficina del governador també té a la seva disposició diversos helicòpters, motos de neu, llanxes ràpides i altres equips necessaris per complir les seves responsabilitats. El pressupost anual de l'oficina està determinada per l'Storting noruec, i s'executa en 60 milions de NOK, dels quals la major part s'utilitza per al transport.

## Llista de governadors de Svalbard

| Nom | Inici | Final |
| Johannes Gerckens Bassøe | 1925 | 1933 |
| Helge Ingstad (en funcions) | 1933 | 1935 |
| Wolmar Tycho Marlow | 1935 | 1941 |
| Vacant | 1941 | 1945 |
| Håkon Balstad | 1945 | 1956 |
| Odd Birketvedt | 1956 | 1960 |
| Finn Backer Midtbøe | 1960 | 1963 |
| Tollef Landsverk | 1963 | 1967 |
| Stephen Stephensen | 1967 | 1970 |
| Fredrik Beichmann | 1970 | 1974 |
| Leif Eldring | 1974 | 1978 |
| Jan Grøndahl | 1978 | 1982 |
| Carl Alexander Wendt | 1982 | 1985 |
| Leif Eldring | 1985 | 1991 |
| Odd Blomdal | 1991 | 1995 |
| Ann-Kristin Olsen | 1995 | 1998 |
| Morten Ruud | 1998 | 2001 |
| Odd Olsen Ingerø | 2001 | 2005 |
| Sven Ole Fagernæs (en funcions) | 2005 | 2005 |
| Per Sefland | 2005 | 2009 |
| Odd Olsen Ingerø | 2009 | 2015 |
| Kjerstin Askholt | 2015 | 2021 |
| Lars Fause | 2021 | Titular |

## Referències

* ↑ «(4:17) SYSSELMANNEN PÅ SVALBARD, år 2015 - Statsansatte - Forvaltningsdatabasen - NSD». www.nsd.uib.no. Arxivat de l'original el 2014-10-06. [Consulta: 30 octubre 2016].

## Enllaços externs

* Lloc web oficial
# Grzegorz Lato

Grzegorz Bolesław Lato (nascut el 8 d'abril de 1950 a Malbork, Polònia) és un exjugador de futbol polonès.

## Trajectòria esportiva

Jugava a la posició de davanter. Fou 104 cops internacional amb la seva selecció entre els anys 1971 i 1984 (primer del rànquing del seu país) amb la qual marcà 45 gols (segon darrere Włodzimierz Lubański). Va disputar tres fases finals de Copes del Món, 1974, on fou el màxim golejador amb 7 gols, 1978 i 1982. També guanyà la medalla d'or als Jocs Olímpics de Múnic de 1972 i la de plata a Montreal 1976.
Pel que fa a clubs, passà quasi tota la seva vida a l'Stal Mielec polonès. Refusà una oferta de Pelé per jugar al New York Cosmos, i el 1980 fitxà pel K.S.C. Lokeren belga. Després jugà amb l'CF Atlante mexicà i acabà al club amateur canadenc del Polonia Hamilton.
Entre el 2001 i el 2005 fou membre de l'Aliança Democràtica de l'Esquerra i senador a Polònia.

## Palmarès

* Lliga polonesa de futbol: 1973, 1976 (Stal Mielec)
* Copa de Campions de la CONCACAF: 1983 (CF Atlante)
* Medalla d'or als Jocs Olímpics: 1972
* Medalla d'argent als Jocs Olímpics: 1976
* 3a posició a la Copa del Món: 1974, 1982

### Distincions individuals

* Màxim golejador de la lliga polonesa: 1973, 1975
* Jugador de l'any de Piłka Nożna: 1977
* Jugador de l'any de Sport: 1974, 1977
* Bota d'or de la Copa del Món: 1974

## Enllaços externs

* Grzegorz Lato (90minut.pl) (polonès)
* Partits internacionals i gols a RSSSF
* Llegendes de la copa del món
Grzegorz Lato amb Polònia - Caixes de navegació :
Selecció de futbol de Polònia – Copa del Món de Futbol de 1974
1 Fischer •
2 Tomaszewski •
3 Kalinowski •
4 Szymanowski •
5 Gut •
6 Gorgoń •
7 Wieczorek •
8 Bulzacki •
9 Żmuda •
10 Musiał •
11 Ćmikiewicz •
12 Deyna (c) •
13 Kasperczak •
14 Maszczyk •
15 Jakóbczak •
16 Lato •
17 Szarmach •
18 Gadocha •
19 Domarski •
20 Kapka •
21 Kmiecik •
22 Kusto •
Entrenador: Górski
Selecció de futbol de Polònia – Copa del Món de Futbol de 1978
1 Tomaszewski •
2 Mazur •
3 Maculewicz •
4 Szymanowski •
5 Nawałka •
6 Gorgoń •
7 Iwan •
8 Kasperczak •
9 Żmuda •
10 Rudy •
11 Masztaler •
12 Deyna •
13 Kupcewicz •
14 Justek •
15 Kusto •
16 Lato •
17 Szarmach •
18 Boniek •
19 Lubański •
20 Wójcicki •
21 Kukla •
22 Kostrzewa •
Seleccionador: Gmoch
Selecció de futbol de Polònia – Copa del Món de Futbol de 1982
1 Młynarczyk •
2 Dziuba •
3 Kupcewicz •
4 Dolny •
5 Janas •
6 Skrobowski •
7 Jałocha •
8 Matysik •
9 Żmuda •
10 Majewski •
11 Smolarek •
12 Wójcicki •
13 Buncol •
14 Pałasz •
15 Ciołek •
16 Lato •
17 Szarmach •
18 Kusto •
19 Iwan •
20 Boniek •
21 Kazimierski •
22 Mowlik •
Seleccionador: Piechniczek :
# Gočaltovo

Gočaltovo és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1318.
# Gorra frígia

«Gorra frígia» té aquests significats:
* Lligadures: vegeu Barret frigi.
* Geografia: la Gorra Frígia és un cim de la Muntanya de Montserrat.
# Gran Premi del Pacífic de motociclisme

El Gran Premi delPacífic de motociclisme fou un esdeveniment esportiu que es disputà en 4 ocasions entre el 2000 i el 2003 al Circuit de Motegi, dins del calendari del Campionat del món de motociclisme.

## Guanyadors

Fonts:
| Any | Circuit | 125 cc | 125 cc | 250 cc | 250 cc | MotoGP | MotoGP | Detalls |
| Any | Circuit | Pilot | Motocicleta | Pilot | Motocicleta | Pilot | Motocicleta | Detalls |
| 2003 | Motegi | Hèctor Barberà | Aprilia | Toni Elías | Aprilia | Max Biaggi | Honda | Detalls |
| 2002 | Motegi | Dani Pedrosa | Honda | Toni Elías | Aprilia | Alex Barros | Honda | Detalls |
| | | 125 cc | 125 cc | 250 cc | 250 cc | 500 cc | 500 cc | |
| 2001 | Motegi | Youichi Ui | Derbi | Tetsuya Harada | Aprilia | Valentino Rossi | Honda | Detalls |
| 2000 | Motegi | Roberto Locatelli | Aprilia | Daijiro Kato | Honda | Kenny Roberts, Jr. | Suzuki | Detalls |

## Referències

* ↑ «2000 500cc Class (FIM Grand Prix World Championship) Programmes | The Motor Racing Programme Covers Project» (en anglès). progcovers.com.
* ↑ «2001 500cc Class (FIM Grand Prix World Championship) Programmes | The Motor Racing Programme Covers Project» (en anglès). progcovers.com.
* ↑ «2002 MotoGP Class (FIM Grand Prix World Championship) Programmes | The Motor Racing Programme Covers Project» (en anglès). progcovers.com.
* ↑ «2003 MotoGP Class (FIM Grand Prix World Championship) Programmes | The Motor Racing Programme Covers Project» (en anglès). progcovers.com.

## Bibliografia

* «L'histoire du Grand Prix du Japon et du Grand Prix du Pacifique» (en francès). Racing Memory. [Consulta: 23 juliol 2007].
# Govern de Navarra

El Govern de Navarra o Diputació Foral de Navarra (en basc Nafarroako Gobernua o Nafarroako Foru Aldundia) és l'òrgan amb funció executiva navarrès que revisa els assumptes de matèria econòmico-administrativa. Va quedar regulat en la "Llei Orgànica de Reintegració i Amillorament del Règim Foral de Navarra" de 1982 en el seu Capítol III Art. del 23 al 28.
Malgrat la doble denominació de la institució, és la primera la qual s'empra actualment, això permet distingir-la de l'antiga Diputació Provincial existent fins a 1982 que tenia caràcter de corporació local, mentre que aquesta té caràcter d'òrgan executiu. L'amillorament li assigna la funció executiva, reglamentària i administrativa i la de vetllar especialment per la defensa de la integritat del règim foral de Navarra, havent d'explicar al Parlament de Navarra de qualsevol contrafur que pogués produir-se. Així mateix la figura del President del Govern de Navarra està establerta al capítol IV Art. 29 i 30, és triat pel Parlament de Navarra, designa i separa als altres membres del Govern i ostenta la més alta representació de la Comunitat Foral i l'ordinària de l'Estat a Navarra. Pot cessar si el Parlament aprova una moció de censura o si li denega la seva confiança.

## Presidents del Govern de Navarra

Des de 1983 han ocupat la presidència:
* 1979-1983: Jaime Ignacio del Burgo (UCD)
* 1983-1991: Gabriel Urralburu Tainta (PSN-PSOE)
* 1991-1995: Juan Cruz Alli Aranguren (UPN)
* 1995-1996: Javier Otano Cid (PSN-PSOE)
* 1996-2011: Miguel Sanz Sesma (UPN)
* 2011-2015: Yolanda Barcina Angulo (UPN)
* 2015-2019: Uxue Barkos Berruezo (Geroa Bai)
* 2019-actualitat María Chivite (PSN-PSOE)

## Referències

* ↑ Pérez de Lama, Ernesto (dir.). Manual del Estado Español 1999. Madrid: LAMA, 1998, p. 587. ISBN 84-930048-0-4.
* ↑ Pérez de Lama, 1998, p. 589.

## Enllaços externs

* Govern de Navarra
# Govern de Portugal

El Govern és un dels quatre òrgans de la sobirania de la República Portuguesa. També és l'òrgan que porta a terme la política en general al país i l'òrgan superior en l'administració pública. És anomenat Constitucional, ja que està definit en la constitució portuguesa.
El govern té funcions polítiques, legislatives i administratives. Aquestes inclouen, entre altres coses, el poder de negociar amb altres països o organitzacions internacionals, presentar projectes de llei a l'Assemblea de la República, emetre decrets i prendre decisions administratives.

## Enllaços externs

* Govern de Portugal - Lloc web oficial
# Grantia tuberosa

Grantia tuberosa és una espècie d'esponja calcària, marina i amb espícules formades per carbonat de calci. L'esponja pertany al gènere Grantia i a la família Grantiidae. El nom científic de l'espècie va ser publicat per primera vegada el 1883 per Nikolai Polejàiev.

## Referències

* ↑ Van Soest, R.W.M.; Boury-Esnault, N.; Hooper, J.N.A.; Rützler, K.; de Voogd, N.J.; Alvarez, B.; Hajdu, E.; Pisera, A.B.; Manconi, R.; Schönberg, C.; Klautau, M.; Kelly, M.; Vacelet, J.; Dohrmann, M.; Díaz, M.-C.; Cárdenas, P.; Carballo, J.L.; Ríos, P.; Downey, R.; Morrow, C.C. (2021). World Porifera Database. Grantia tuberosa Poléjaeff, 1883. Accessed through: World Register of Marine Species at: http://www.marinespecies.org/aphia.php?p=taxdetails&id=164266 on 2021-04-21
# Grantia uchidai

Grantia uchidai és una espècie d'esponja calcària, marina i amb espícules formades per carbonat de calci. L'esponja pertany al gènere Grantia i a la família Grantiidae. El nom científic de l'espècie va ser publicat per primera vegada el 1941 per Sanji Hôzawa i Senji Tanita.

## Referències

* ↑ Van Soest, R.W.M.; Boury-Esnault, N.; Hooper, J.N.A.; Rützler, K.; de Voogd, N.J.; Alvarez, B.; Hajdu, E.; Pisera, A.B.; Manconi, R.; Schönberg, C.; Klautau, M.; Kelly, M.; Vacelet, J.; Dohrmann, M.; Díaz, M.-C.; Cárdenas, P.; Carballo, J.L.; Ríos, P.; Downey, R.; Morrow, C.C. (2021). World Porifera Database. Grantia uchidai Hôzawa & Tanita, 1941. Accessed through: World Register of Marine Species at: http://www.marinespecies.org/aphia.php?p=taxdetails&id=164267 on 2021-04-21
# Gran Premi de la Xina del 2007

El Gran Premi de la Xina del 2007 va ser la setzena carrera de la temporada 2007. Es va disputar el 7 d'octubre al circuit de Xangai.

## Resultats

| Pos | No | Pilot | Equip | Voltes | Temps/ Retirada | Pos. de sortida | Punts |
| 1 | 6 | Kimi Räikkönen | Ferrari | 56 | 1: 37: 58. 395 | 2 | 10 |
| 2 | 1 | Fernando Alonso | McLaren - Mercedes | 56 | + 9.8 s | 4 | 8 |
| 3 | 5 | Felipe Massa | Ferrari | 56 | + 12.8 s | 3 | 6 |
| 4 | 19 | Sebastian Vettel | Toro Rosso - Ferrari | 56 | + 53.5 s | 17 | 5 |
| 5 | 7 | Jenson Button | Honda | 56 | + 68.6 s | 10 | 4 |
| 6 | 18 | Vitantonio Liuzzi | Toro Rosso - Ferrari | 56 | + 73.6 s | 11 | 3 |
| 7 | 9 | Nick Heidfeld | BMW Sauber | 56 | + 74.2 s | 8 | 2 |
| 8 | 14 | David Coulthard | Red Bull - Renault | 56 | + 80.7 s | 5 | 1 |
| 9 | 4 | Heikki Kovalainen | Renault | 56 | + 81.1 s | 13 | |
| 10 | 15 | Mark Webber | Red Bull - Renault | 56 | + 84.6 s | 7 | |
| 11 | 3 | Giancarlo Fisichella | Renault | 56 | + 86.6 s | 18 | |
| 12 | 17 | Alexander Wurz | Williams - Toyota | 55 | + 1 Volta | 19 | |
| 13 | 12 | Jarno Trulli | Toyota | 55 | + 1 Volta | 12 | |
| 14 | 22 | Takuma Sato | Super Aguri - Honda | 55 | + 1 Volta | 20 | |
| 15 | 8 | Rubens Barrichello | Honda | 55 | + 1 Volta | 16 | |
| 16 | 16 | Nico Rosberg | Williams - Toyota | 54 | + 2 Voltes | 15 | |
| 17 | 21 | Sakon Yamamoto | Spyker - Ferrari | 53 | + 3 Voltes | 22 | |
| Ret | 10 | Robert Kubica | BMW Sauber | 33 | Hidràulics | 9 | |
| Ret | 2 | Lewis Hamilton | McLaren - Mercedes | 30 | San Ganchao | 1 | |
| Ret | 11 | Ralf Schumacher | Toyota | 25 | Virolla | 6 | |
| Ret | 20 | Adrian Sutil | Spyker - Ferrari | 24 | Accident | 21 | |
| Ret | 23 | Anthony Davidson | Super Aguri - Honda | 11 | Frens | 14 |

## Enllaços externs

* Resultats del GP de la Xina Arxivat 2007-10-16 a Wayback Machine.

## Altres

* Pole: Lewis Hamilton 1: 35. 908
* Volta ràpida: Felipe Massa 1: 37. 454 a la volta 56.
# Gross Laasch

Gross Laasch és un municipi a l'estat alemany de Mecklemburg-Pomerània Occidental a l'amt o la mancomunitat de Ludwigslust-Land. El 2013 tenia 963 habitants a una superfície de 27,22 quilòmetres quadrats Limita a l'est amb el riu Canal Müritz-Elde i té una parada facultatiua a la línia ferroviària Parchim-Ludwigslust. L'estació va ser destruïda durant un tornado el 2005. El primer esment escrit Laceke data del 1229, però la primera església al poble és anterior a aquesta data.

## Llocs d'interés

* L'església de maons amb campanar d'entramat de fusta del 1791, a lloc d'un temple anterior de pedra natural local. Té un orgue del 1792 de l'organer Friedrich Friese i un rellotge de campanar del mateix any, que va ser restaurat el 1991.
* El monument commemoratiu del camp de concentració de Wöbbelin (febrer-maig 1945) que es trobava parcialment al municipi de Gross Laasch. Va ser inaugurat el 2005.

## Referències

* ↑ «Sturm zieht Spur der Verwüstung bei Groß Laasch» (en alemany). Ludwigsluster Tagesblatt, 5 maig 2005 (2005-05-05) [Consulta: 31 maig 2015].
* ↑ Gemeinde Gross Laasch (en alemany). Nordhorn: BVB-Verlagsgesellschaft mbH, 2012 [Consulta: 17 maig 2015].
             A Wikimedia Commons hi ha contingut multimèdia relatiu a: Gross Laasch
# Gweesalia

Gweesalia (en irlandès Gaoth Sáile) és una petita vila a la baronia de Iorras, al Comtat de Mayo. Té una població d'un parell de centenars, i ha patit molt de l'emigració en els últims anys. El poble té un pub, una escola nacional, 2 magatzems generals (Moran i Munnellye), i una oficina de correus.

## Transport

Els dissabtes només la ruta 446 del Bus Éireann enllaça Gweesalia amb Blacksod Bay i Ballina. A Ballina hi ha connexions ferroviàries amb bus i ferrocarril.

## Esdeveniments

Cada estiu s'hi celebra un festival que s'estén entre la segona i la tercera setmana d'agost, el que atrau molts emigrants de tornada a casa. El punt culminant és la carrera de punta a punta de sorra de Doolough.

## Literatura

Gweesalia és també l'escenari de l'obra de John Millington Synge The Playboy of the Western World.

## Esport

* L'Escola Nacional Geesala és ben coneguda com un centre d'excel·lència futbolística, i té una llarga història de títols del comtat, tant en homes com dones del futbol gaèlic i està ben representada en menors nivells, sub-21 i sènior.
* El Geesala Boxing Club és un club molt conegut i també ha produït molts boxejadors de gran calibre com ara Henry Coyle i Jimmy Monaghan, amb alguns dels seus alumnes que han assolit títols mundials en pes lleuger i divisions de pes gall, i atreu l'atenció dels entrenadors de qualitat com ara Nicholas Cruz.

## Referències

* ↑ http://www.buseireann.ie/pdf/1279700047-446.pdf Arxivat 2012-05-17 a Wayback Machine.
# Gwen Ifill

Gwendolyn L. "Gwen" Ifill (Nova York, 29 de setembre de 1955 - Washington DC, 14 de novembre de 2016) va ser una periodista i escriptora estatunidenca. El 1999 es va convertir en la primera dona afroamericana en presentar un programa de televisió sobre política als EUA a escala nacional amb Washington Week in Review. Va ser la moderadora i cap de redacció de Washington Week, així com i presentadora i redactora en cap, amb Judy Woodruff, de PBS NewsHour, tots dos programes emesos a PBS. Ifill era una analista política i va moderar els debats vicepresidencials de 2004 i 2008. Va publicar el llibre The Breakthrough: Politics and Race in the Age of Obama.

## Referències

* ↑ US dict: gwĕn′·də·lĭn īf′·əl
* ↑ «Gwen Ifill dead at age 61», 14-11-2016. [Consulta: 14 novembre 2016].
* ↑ «PBS newscaster Gwen Ifill has died». CNN, 15-11-2016. [Consulta: 16 novembre 2016].
* ↑ «Breaking through». The Boston Globe, 05-03-2009. [Consulta: 14 novembre 2016].

## Enllaços externs

* Gwen Ifill a PBS NewsHour (anglès)
* Gwen Ifill Arxivat 2005-11-03 a Wayback Machine. a Washington Week (anglès)
* Aparicions a C-SPAN (anglès)
* Entrevista a Gwen Ifill archive of American Television (anglès)
* "Remembering Gwen", PBS NewsHour, 14 de novembre de 2016 (anglès)
# Guildita

La guildita és un mineral de la classe dels sulfats. Anomenada així per Carl Lausen l'any 1928 en honor de Frank Nelson Guild, professor de la Universitat d'Arizona. El mineral es forma a partir de condicions antropogèniques (focs de mina), i molt probablement no hagués estat acceptat com a tal amb les regles internacionals actuals.

## Classificació

Segons la classificació de Nickel-Strunz, la guildita pertany a «07.DC: Sulfats (selenats, etc.) amb anions addicionals, amb H₂O, amb cations de mida mitjana només; cadenes d'octaedres que comparteixen costats» juntament amb els següents minerals: aluminita, meta-aluminita, parabutlerita, fibroferrita, xitieshanita, botriògen, zincobotriògen, chaidamuita i butlerita.

## Característiques

La guildita és un sulfat de fórmula química CuFe$^{3+}$(SO₄)₂(OH)·4H₂O. Cristal·litza en el sistema monoclínic. La seva duresa a l'escala de Mohs és 2,5.

## Formació i jaciments

Es forma com a mineral secundari en focs de mina que cremen menes de pirita. S'ha descrit als Estats Units i a Eslovàquia.

## Referències

* ↑ «Guildite» (en anglès). Mindat. [Consulta: 7 novembre 2015].
# Guillem Salusi VI de Càller

Guillem Salusi VI fou el darrer jutge de Càller. Era cosí germà de Guillem Salusi V de Càller (fill d'un germà de Joan Torxitori V). Fou proclamat després de l'assassinat de Joan Torxitori V. Va seguir també una política progrenovesa. El 1258 els elements favorables als pisans (els Gherardesci comtes de Donoratico, Guillem de Capraia jutge d'Arborea i Joan I Visconti de Gallura) van envair el jutjat, van conquerir el Castel di Castro, i van assetjar Santa Igia que, al no rebre ajuda genovesa, fou destruïda, i els habitants van fugir cap a l'interior. Guillem Salusi fou deposat i el territori del jutjat repartir entre Gallura (Joan Visconti, la part nord i est, incorporada a Gallura), Arborea (Guillem de Capraia, la part nord-centre i centre, que fou incorporada a Arborea) i la regió de Sulcis i Iglesiente (part occidental) a Gerard i Huguet Gherardesci de Donoratico (el 1282 Huguet Gherardesci es va establir a Siliqua, al castell d'Acquafredda, des on va governar tota la regió sota el seu domini i el 1284 va construir la catedral de Santa Clara a Església). El jutjat va romandre sota sobirania feudal del pisans fins a la conquesta catalana del 1323-1324.
# Guo Zhongshu

Guo Zhongshu (xinès: 郭忠恕; pinyin: Guō Zhōngshù) fou un pintor i erudit sota la dinastia Song. Va néixer a Luoyang, província de Henan en una data desconeguda i va morir l'any 977. Va exercir càrrecs públics però a conseqüència del seu caràcter i de les crítiques a les autoritats, va pagar car el seu esperit lliure i va acabar a l'exili fins a la seva mort.
Pintor de paisatges, Segons la compilació “Xuanhe huapu” (“Catàleg de Pintures de l'emperador Xuanhe”), la pintura de Guo es fa difícil d'entendre; està realitzada amb un estil propi, cosa que va fer que en el seu moment no fos acceptat fàcilment però posteriorment va obtenir un reconeixement per part dels experts. Les seves pintures representen la natura en harmonia amb les persones amb cases, rius i arbres que són fets a escala. Hi ha una forma precoç de dibuix arquitectònic. Fou un mestre del denominat “jiehua" terme que fa referència a la representació exacta de formes arquitectòniques amb l'ajut d'un regle. Els edificis que pinta donen una sensació tridimensional. Cal destacar entre la seva producció “ Viatjant sobre el riu amb neu”. Una part està dipositat al Museu Nacional del Palau de Taipei i l'altra al Museu Nelson-Atkins als Estats Units.

## Bibliografia

* ”The Art Book of Chinese Painting” de Ming Deng. Ed. Long River Press . 2008.ISBN: 9781592650514 Pàgs.42-43 i 430.
* ”Drawing Boundaries: Architectural Images in Qing China” d'Anita Chung. University of Hawai Press. Pàgs 12-13, 17.20 i 31-32

## Enllaços externs

* http://arts.cultural-china.com/en/77Arts6610.html Arxivat 2013-08-28 a Wayback Machine.
* http://xinjingrushui.com/node/1198 Arxivat 2014-03-22 a Wayback Machine.